Moskvada Comedy Club rezidenti 32 yoshli Demis Karibov ishtirokida yo‘l-transport hodisasi yuz berdi. Ushbu voqea Moskva markazida 1 avgust kuni sodir bo‘lgan, biroq u haqida 4 avgust kuni ma’lum bo‘ldi. Karibov o‘zining Land Rover mashinasida yo‘l-patrul xizmati avtomobilini urib yuborgan. Zarbadan mashina yo‘ldan chiqib ketib, yaqin oradagi bino burchagiga urilgan. Yo‘l-patrul xizmati mashinasining oldi tomoni to‘liq pachoqlangan. Ma’lum qilinishicha, to‘qnashuv “Yo‘l ber” belgisiga rioya qilmagan Karibovning aybi bilan sodir bo‘lgan. Ma’lum qilinishicha, hech kim jabrlanmagan.